Document ID: /roh_data/filtered/fineweb-2-filterrobots_roh.jsonl.gz/45729

La Regenza ha approvà la revisiun parziala da la planisaziun locala da la vischnanca da Fläsch. Quai ha annunzià la Regenza en ina communicaziun. Uschia stgaffescha ella las premissas planisatoricas per engrondir la clinica Gut a Fläsch.
La clinica Gut è vegnida averta l'onn 2017 ed ha duas salas d'operaziun e 27 letgs. Pervi da l'auta occupaziun vul la clinica schlargiar la purschida a Fläsch e duai vegnir construì ina nova chasa cun chombras.
Ord l'archiv
Avant intgins mais ha la fundaziun da l'Ospital chantunal dal Grischun annunzià, da surpigliar per immediat tuttas aczias da la Clinica Gut a San Murezzan e duas persunas fan part dal cussegl d'administraziun.